als_Latn dik_Latn sag_Latn
Me qëllim kreditimin e ekonomisë në vend, Shqipëria ka kërkuar 250 milionë euro në tregun ndërkombëtar financiar dhe jo në bankat e nivelit të dytë në vend. Me anë të një njoftimi në Financial Time, Ministria e Financave ka njoftuar institucionet financiare ndërkombëtare që të bëhen pjesë e ankandit. Do të jetë Banka Ndërkombëtare për Rindërtim dhe Zhvillim ajo që do garantojë 200 milionë euro nga 250 milionë që do merren në total. Huamarrja do përdoret investimet publike në Shqipëri, por edhe deficitin buxhetor. Maturimi i kësaj huaje do jetë për rreth 10 vite dhe pritet bëhet efektive jo më vonë se 30 qershori 2015. Ndërkohë shlyerja e interesit do mund të bëhet çdo vit ose çdo gjashtë muaj. Borxhi total i vendit arriti në 978 miliardë lekë, rreth 7 miliardë euro në fund të 2014-ës, duke shënuar rritjen më të madhe vjetore prej 2009-ës.
als_Latn